Sebastian Kallupura

Sebastian Kallupura (Kottiyoor, Kerala, 1953ko uztailaren 14a) indiar elizgizon katolikoa da. 2009tik 2018ra Buxarreko apezpikua izan zen, 2018tik 2020ra Patnako artzapeziku lagunkidea eta 2020tik aurrera Patnako ordinarioa da.

 Bizitza 
Sebastian Kallupura 1953ko uztailaren 14an jaio zen Indiako Kerala estatuan, siro-malabar errituko familia batean. Lehen ikasketak bere jaioterrian eta Palain egin zituen. Ondoren, Mangaloreko San Jose apaizgaitegian, Ranchiko St. Albert’s Collegen eta Puneko pontifize-apaizgaitegian ikasi zuen. 1984ko maiatzaren 14an apaiztu zen, Patnako artxidiozesian inkardinatuta geratuz.

Apaiz-ordenazioa jaso ondoren, honako kargu hauek izan zituen: Jahanabadeko misioko bikarioa (1984tik 1985era); Mokamako elizako bikarioa (1985etik 1986ra); Sikandrako misioko nagusia (1986tik 1991ra); Mokamako elizako parrokoa (1991tik 1999ra); Patnako artxidiozesiko diruzainordea eta gero diruzaina (2000tik 2002ra); Patnako Artxidiozesiaren Seva Kendra garapen sozioekonomikorako zentroko zuzendaria (2003az geroztik); Biharreko Gizarte Foroko zuzendaria (2008az geroztik). Gainera, 2000n espiritualitatea ikasi zuen Adhytma Vidya Pithamen, Bangaloren.

2009ko apirilaren 7an, Benedikto XVI.a aita santuak Buxarreko apezpiku izendatu zuen. Urte bereko ekainaren 21ean apezpiku-ordenazioa jaso zuen Buxarreko Betiereko Laguntzaren Ama Birjinaren katedralean, William D'Souza artzapezpikuaren eskutik, kontsakratzailekideak Victor Henry Thakur eta Julius Marandi izanik.

2018ko ekainaren 29an, Frantzisko aita santuak Patnako artzapezpiku lagunkide izendatu zuen. 2020ko abenduaren 9an Patnako artzapezpiku metropolitar bilakatu zen William D'Souzren ordez, hark dimisioa eman baitzuen.

 Ondorengotza apostolikoa 

 Erreferentziak 

 Kanpo estekak 

Kategoria:Indiako artzapezpikuak
Kategoria:Indiako katolikoak
Kategoria:Benedikto XVI.ak izendatutako apezpikuak
Kategoria:XX. mendeko indiarrak
Kategoria:XXI. mendeko indiarrak